ang daongan, ah! ang sadsaran ng maynila, isang bastardo na mulat sapol ng ipaglihi ay nagpaluha na sa lahat dahil sa pangunguntit kahihiyan! kung hindi man lamang sana mangyari na matapos ang maraming pagluha ay huwag lumabas na karimarimarim ang bungang sisipot! nagpugay ng hindi inino ang dalawang hesuita na naging mga guro niya; bahagya nang napuna ang isang tandem na ang lulan ay isang amerikano at kinaiingitan ng ilang makisig na nagpapalakad ng kanilang mga kalesa; nang nalalapit sa monumento ni anda ay nadingig si ben zayb na may kausap at ang pinagsasalitaan ay si simoun na nang gabing nakaraan ay biglang nagkasakit; si simoun ay ayaw tumanggap ng anomang dalaw, sampu sa mga alagad ng general. ang bulalas ni isagani na napangiti ng malungkot diyan, ang mga pakitang loob, sapagkat mayaman. ngunit sa mga sundalong sugatin at may sakit na galing sa pagsalakay ay walang dumadalaw!